Държавен вестник, бр. 94, 2018 г., стр. 41

БРОЙ  94	
Д Ъ Р Ж А В Е Н  В Е С Т Н И К 	
СТР.  41  
(2) За всяко застрашено/защитено лице или 
живеещи съвместно застрашени/защитени 
лица се създава и се води дело за защита, на 
което се дава явно наименование.
Чл. 52. (1) В Бюрото по защита се създава 
и се води регистър, в който се вписват всички 
издадени разпореждания на главния проку-
рор и взети решения на Съвета по защита 
съгласно ЗЗЛЗВНП, както и други данни за 
застрашени или защитени лица. 
(2) Главният прокурор определя със заповед 
вида на данните и реда за водене на регистъра 
в съответствие с изискванията на ЗЗКИ и на 
Закона за защита на личните данни (ЗЗЛД).
(3) Директорът на Бюрото по защита оп-
ределя със заповед служителите, които водят 
регистъра по ал. 1.
(4) Регистърът се води на електронен и на 
хартиен носител.
Чл. 53. След изтичането на съответния срок 
за съхраняване на данните те се унищожават 
от специална комисия в състав, определен със 
заповед на директора на Бюрото по защита за 
всеки конкретен случай по предложение на 
служителя по сигурността на информацията 
в съответствие със ЗЗКИ и ЗЗЛД.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Правилникът се приема на основание 
§ 1а от заключителните разпоредби във връзка 
с § 33 от преходните и заключителните разпо-
редби на Закона за изменение и допълнение 
на Закона за защита на лица, застрашени 
във връзка с наказателно производство (ДВ, 
бр. 44 от 2018 г.).
§ 2. В тримесечен срок от влизането в сила 
на този правилник главният прокурор издава 
правилата по чл. 3, ал. 2.
10083
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ИКОНОМИКАТА
МЕМОРАНДУМ
за сътрудничество между Министерството на 
икономиката на Република България и Тър-
говския департамент на провинция Хънан, 
Китайска народна република
(Одобрен с Решение № 515 от 20 юли 2018 г. 
на Министерския съвет. В сила от датата на 
подписването му – 19 октомври 2018 г.)
С цел утвърждаване на традиционното 
приятелство между Република България и 
Китайската народна република и насърчаване 
на всеобхватното сътрудничество между Репу-
блика България и провинция Хънан, Китайска 
народна република, както и с цел укрепване на 
прякото двустранно търговско и икономическо 
сътрудничество, Министерството на икономи-
ката на Република България (страна А, адрес: 
Министерство на икономиката, ул. Славянска 
№ 8, представител: Емил Караниколов, минис-
тър) реши да задълбочи сътрудничеството с 
Търговския департамент на провинция Хънан 
(страна Б, адрес: ул. Уенхуа № 115, Джънджоу, 
провинция Хънан, регистрационен номер: 
11410000005184590W, представител: Джан Ян-
мин, директор). Двете страни се договарят да 
въведат принципа за споделяне на ресурси, 
равенство и дългосрочно, всеобхватно стра-
тегическо партньорство. С цел да реализират 
горното, както и да изградят солидна основа 
за бъдещо сътрудничество по други проекти, 
двете страни подписват настоящия Меморан-
дум и ще се придържат към него.
Страна А:
1) Се съгласява да установи всеобхватни 
отношения на икономическо и търговско 
сътрудничество със страна Б.
2) Ще положи усилия да се развие инвести-
ционното и търговско сътрудничество между 
бизнеса и организациите от България и про-
винция Хънан в съответствие с действащите 
закони и разпоредби в двете страни.
3) Ще оказва съдействие и подкрепа за 
създаване на нови и разширяване на съществу-
ващите бизнес контакти между предприятията 
от България и провинция Хънан; ще насърчава 
сътрудничеството между малките и средните 
предприятия от България и провинция Хънан; 
ще стимулира предприятията от двете страни 
да участват в панаири, изложения, форуми и 
симпозиуми, които се провеждат на терито-
рията на България и провинция Хънан.
4) Ще насърчава и оказва съдействие, в 
рамките на своите компетенции, фирми от 
провинция Хънан да инвестират в български 
индустриални зони.
5) Приветства и подкрепя провинциалните 
власти и ключовите предприятия от провинция 
Хънан да посетят България за обсъждане на 
бъдещото сътрудничество, както и да пред-
ставят водещите индустрии и продукти от 
провинция Хънан.
6) Ще насърчава и подкрепя българските 
предприятия да осъществяват икономически 
и търговски проекти в провинция Хънан, да 
представят водещите български индустрии и 
продукти в провинцията.